यह प्रसन्नता की बात है कि जनजातियों की चिंता अब प्राय: हर देश की सरकारें कर रही हैं। आमजन में जनजाति के संबंध में विशेष जानकारी अब पहुंच रही है। तरह-तरह की व्यर्थ स्थापनाओं से जनजातियों के संबंध में जो भ्रांतियां गढ़ी गई थीं वे खत्म हो रही हैं। जनजातियों के संदर्भ में डॉ. मजूमदार का कहना है कि 'जनजाति परिवारों या परिवारों के संकलन का एक समूह होता है जिसका एक सामान्य नाम होता है। जिसके सदस्य एक निश्चित भू-भाग में रहते हैं, सामान्य भाषा बोलते हैं, और विवाह व्यवसाय या उद्योग के विषय में कुछ निषेध का पालन करते हैं।'